google/wiki40b huggingface dataset:
Song Shu

Song Shu (forenklet kinesisk: 宋书, tradisjonell kinesisk: 宋書, «Song-boken») er et kinesisk historieverk i 100 bind som beskriver Det tidlige Song-dynasti. Det ble forfattet av Shen Yue (441–513) under Liang-dynastiet.
Allerede på det senere Song-dynastiets tid var deler av verket gått tapt. Det tapte ble da forsøkt rekonstruert på grunnlag av materialer fra Sørdynastienes historie og mindre annaler. Den originale teksten var sannsynligvis påvirket av fremmedlandske impulser (som for eksempel fra xianbei) og virker på flere steder uriktig eller uklar.
Reichswehrministerium

Reichswehrministerium var Tysklands forsvarsdepartement fra 1919 til 1945. Fra 1935 hadde det navnet Reichskriegsministerium.
White Sands Missile Range

White Sands Missile Range (WSMR), tidligere kjent som White Sands Proving Grounds, er et amerikansk militært øvingsfelt hvor det blant annet utprøves missiler. WSMR ligger i Doña Ana County og Otero County i New Mexico, hovedsakelig i dalen Tularosa Basin mellom Organ Moutanins, San Andreas Mountains og Sacramento Mountains. Med et areal på nesten 8 300 km² er det den største militære installasjonen i USA.
16. juli 1945 detonerte plutoniumbomben «The Gadget» på Trinity Site. Stedet er i dag klassifisert som et historisk nasjonalt landemerke, et turistmål to dager i året. Bomben omdannet ørkensanden til glass, som stadig er for radioaktiv til å kunne berøres. Etter en del atomprøvesprengninger i Stillehavet ble Nevada Test Site etablert i desember 1950. New Mexico ble ikke brukt til kjernefysiske våpen mere.
Det medisinske fakultet (NTNU)

Det medisinske fakultet var et fakultet ved Norges teknisk-naturvitenskapelige universitet (NTNU). Fra 1. januar 2017 ble fakultetets virksomhet videreført i Fakultet for medisin og helsevitenskap.
Studietilbudet ved Det medisinske fakultet omfattet profesjonsstudium i medisin, bachelor i bevegelsesvitenskap, syv 2-årige masterprogram, to erfaringsbaserte masterprogram og fire ph.d.-program. Fakultet tok årlig opp rundt 120 nye medisinstudenter.
Omkring 1500 studenter var pr. 2015 tilknyttet fakultetet.
Fakultetets tre strategiske satsingsområder innen forskning var medisinsk teknologi, helseundersøkelser og biobanker, og translasjonsforskning.
May-Britt Moser og Edvard Moser, som var professorer ved fakultetet, mottok i 2014 Nobelprisen i fysiologi eller medisin sammen med John O'Keefe.
Det medisinske fakultet lå i bydelen Øya i Trondheim og er integrert med St. Olavs hospital, Universitetssykehuset i Trondheim.

Senter for forskningsdrevet innovasjon

Centre for Innovative Ultrasound Solutions, CIUS, er utpekt av Norges forskningsråd som Senter for forskningsdrevet innovasjon (SFI), med oppstart i 2015. SFI-ordningen skal styrke innovasjon gjennom satsing på langsiktig forskning på et høyt internasjonalt nivå.
MI Lab - Senter for medisinsk avbildning (Medical Imaging Laboratory) er utpekt som SFI i perioden 2007 til 2015.

HUNT forskningssenter

HUNT forskningssenter som utfører Helseundersøkelsen i Nord-Trøndelag er tilknyttet Det medsinske fakultet. Helseundersøkelsen er den største samlingen av helseopplysninger og biologisk materiale om en befolkning i Norge.

Kort historie

Det medisinske fakultet ble først opprettet som Avdeling for medisin ved Universitetet i Trondheim 9. april 1974. Medisinerutdanningen ble opprettet i 1975, men da uten preklinikk. I 1993 fikk fakultetet et medisinstudium med integrasjon av basalfag og klinikk fra start til slutt. Det medisinske fakultet ble formelt opprettet 1. april 1984. Fra 1996 ble fakultetet en del av det nyopprettede Norges teknisk-naturvitenskapelige universitet (NTNU).
Møllmannen

Observasjoner

Den ble observert mange ganger mellom 1966 og 1967 i Point Pleasant. Den ble observert flyvende på himmelen, sittende i et tre i hagen, eller stående på ting langs veiene osv. 15. desember 1967, kollapset Silver Bridge og 46 menneskeliv gikk tapt. Etter dette var det knapt noen observasjoner av Møllmannen i Point Pleasant.
I årene etter har den blitt sett før flystyrter, bilulykker og lignende. Møllmannen blir ofte sett rett før noen store og tragiske ulykker har skjedd, bl.a hevder noen at de hadde sett den rett før Tsjernobyl-ulykken i 1986.
De som hevder å ha sett den beskriver den som en skikkelse med størrelsen til en voksen mann, mørk brun eller sort med store vinger og med røde lysende øyne. Noen hevder også at den er hodeløs, at øynene sitter i brystet på den.

Teorier

Det er flere teorier om hva denne skapningen er, og en av dem som har studert temaet er John Keel, en amerikansk ufologist, parapsykologist og journalist. I 1976 utgav han boka «The Mothman Prophecies» som omhandler observasjonene i West Virginia og teoriene som spant rundt dette.
Det er også teorier om at Møllmannen er noe utenomjordisk, eller selveste «Dødsengelen». Ellers er det meninger om at den er en misdannet «Sandhill Crane», en stor fugl av tranefamilien, eller en stor ugle.
Trekrypere

Beskrivelse

Stjerten skiller de to slektene fra hverandre, i det stjerten hos egentlige trekrypere (Certhia) er stiv, mens denne stivheten mangler hos greinkrypere (Salpornis). Trekrypere bruker stjerten aktivt under klatring, mens greinkrypere ikke bruker stjerten som støtte.
Artene har i hovedsak mørk brunspettet overside og lys underside, med mindre innslag av andre fager. De har lange, smale nedoverbuede nebb og kraftige klør på de lange tærne, men relativt korte lemmer. Vingene er korte og avrundet. Artene blir omkring 11–15 cm.

Atferd

Trekryperne klatrer oppover trestammene i spiralmønster, på leting etter mat.  De spiser insekter som de plukker ut fra morken bark, for eksempel barkbiller. Noen arter eter også frø, spesielt på høye breddegrader gjennom vinterhalvåret.

Hekking

For de tre nordlige artene har man utfyllende informasjon om hekking, men for flere av artene i varmere strøk er informasjonen mangelfull. Artene i Certhia er territoriale i hekketiden. Hannen forsvarer det umiddelbare området rundt reiret med sang. Det er imidlertid forskjell på hvor aktivt territoriet forsvares. Den eurasiske trekryperen er for eksempel mer territorial enn kortklotrekryperen.
Redet anlegges gjerne mellom selve trestammen og barken på trærne, og åpningen er gjerne ikke større enn at fuglene akkurat kan krype ut og inn. Om slike lokaliteter ikke er tilgjengelige, kan redet også legges i et fraflyttet hakkespettrede eller lignende. Det kan ligge nær bakken eller opp mot 18 meter over den. Eggene er hvite. Så lang man vet er det bare hunnen som ruger på eggene, mens hannen mateter henne. Selve rugetiden varer i cirka 15 dager. Ungene mates av begge foreldrene og forlater redet etter cirka 14–21 dager, men de forblir avhengig av foreldrene i ytterligere 11–17 dager.
Trekryper legger 4–8 egg som ruges av hunnen i 14–16 dager mens kortklotrekryper legger 6–7 egg som ruges av hunnen i 13–14 dager. Trekryperen får 1–2 kull i løpet av året, mens kortklotrekyper får 2 kull.
Artene i Salpornis skiller seg fra Certhia, gjennom at redet gjerne legges på mer åpne plasser, typisk i kløften mellom to greiner eller stammen og en grein. Eggene er dessuten ikke helt hvite, men snarere blegrå med et skjær i grønt. Eggene er dessuten ørlite større.
Kaukasia

Kaukasia (russisk Кавказ (Kavkaz), tyrkisk Kafkas) er landområdet mellom Svartehavet og Azovhavet i vest og Kaspihavet i øst, avgrenset av Kuma-Manytsjsenkningen i nord og grensen mot Iran i sør og Tyrkia i sørvest. Området omfatter deler av Russland og landene Aserbajdsjan, Georgia og Armenia, og dekker et areal på om lag 440 000 km² med ca. 33 millioner innbyggere (2013).
Kaukasia kan deles i to langs den 1100 km lange fjellkjeden Kaukasus. Den delen som ligger nord for vannskillet ligger på russisk side og kalles Ciskaukasia eller Nord-Kaukasia mens området på sørsiden består av selvstendige nasjoner og kalles Transkaukasia.
Kaukasia er et av de kulturelt, språklig og biologisk mest varierte områdene i verden.

Transkaukasia

Transkaukasia er sørskråningene av hovedfjellkjeden, det Armenske platå og lavlandene mellom disse to områdene. Landene i denne regionen, Aserbajdsjan, Georgia og Armenia ble uavhengige etter Sovjetunionens fall på begynnelsen av 1990-tallet.
Byer: Baku, Tbilisi, Jerevan

Annet

Kaukasia er også opphavet for en rasebetegnelse på hvite europeere som brukes i USA – «Caucasian».
Esteban Gómez

Esteban Gómez (Estevan Gómez, Estêvão Gomes; født ca. 1483 i Porto i Portugal, død 1538 på Paraguayelven) var en portugisisk kartograf og oppdagelsesreisende som seilte i spansk tjeneste på Ferdinand Magellans jordomseiling. Han deserterte fra ekspedisjonen før de nådde Magellanstredet og returnerte til Spania i 1521 etter å ha oppdaget det som sannsynligvis var Jason Islands nordvest i øygruppen Falklandsøyene.
I 1524 utforsket han Nova Scotia og seilte sørover gjennom Maine, til New York Harbour og Hudsonelven før han nådde Florida i august 1525. Som et resultat av hans ekspedisjon ble østkysten av Nord-Amerika nesten perfekt gjengitt i Diogo Ribeiros verdenskart fra 1529. he moved to Spain, where he was appointed a pilot in the Casa de Contratación in Seville.
I 1535 deltok Gómez i Pedro de Mendozas ekspedisjon til Río de la Plata. Under denne ekspedisjonen ble han drept på Paraguayelven av indianere i 1538.
Punktengmåler

Utseende

En liten (vingespenn 16 – 23 mm), slank, lysgrå måler. Vingene har små, svarte flekker langs ytterkantene og hver vinge har en lite, rund, svart flekk litt foran midten. Den har dessuten ca. tre tverrstriper som er litt mørkere enn resten av vingen. Larven er naken, lang og tynn, gråbrun med en hvit sidestripe.

Levevis

Arten er mest å finne på tørre heier. Larvene lever på løvetann, tungras og andre lave urter. De voksne målerne flyr om natten i juli – august og kommer ofte til lys.

Utbredelse

Arten er utbredt i Europa, bortsett fra den østligste delen. I Norge er den funnet på sør-Østlandet, Sørlandet og i den indre delen av Sogn og Fjordane.
Troitsk kullkraftverk

Troitsk kullkraftverk er et kullkraftverk med en installert produksjonskapasitet på 2 059 MW fordelt på 8 blokker, beliggende i byen Troitsk i det sørlige Tsjeljabinsk oblast, like øst for Uralfjellene i astiatisk Russland. Brenselskildene er kull. Operatør er OGK-2.
Dorcus chayuensis

Utseende

En middelsstor (hannen ca. 30-35 millimeter), avlang, halvblankt svart hjortebille. Hannen har krumme kjever med en kraftig tann på innersiden innegor midten. Antennene har en tre-leddet vifte, dekkvingene er fint og tett punkterte med lave, opphøyde lengderibber.

Levevis

Larvene utvikler seg i morken ved av løvtrær.

Utbredelse

Arten er utbredt i Tibet.
Mamma son tanto felice

«Mamma son tanto felice» er en italiensk populærmusikksang, skrevet i 1941 av Cesare Andrea Bixio (melodi) og Bruno Cherubini (tekst).
Blant de som har fremført denne sangen kan en nevne Andrea Bocelli, Toto Cutugno, Sergio Franchi, Beniamino Gigli, Robertino Loreti, Muslim Magomayev, Luciano Pavarotti, Luciano Tajoli, Richard Tucker, Claudio Villa og Violetta Villas.
I 1946 ble en engelsk tekst skrevet av Harold Barlow og Phil Brito. Deres innspilling lå på listen i mai 1946. Den engelske tittelen er «Mama».

Norsk versjon

Pirre P har skrevet en norsk tekst. Den norske tittelen er «Mamma».
Svenska Panoptikon

Svenska Panoptikon var et vokskabinett i Kungsträdgårdsgatan 18 i Stockholm 1889–1924.

Oppstarten

Svenska Panoptikon ble grunnlagt med en tanke om at det ikke bare skulle være et tradisjonelt vokskabinett, men også vise frem historiske og samtidige skikkelser i deres riktige miljøer.

Figurene

Foran åpningen kontaktet man flere svenske skulptører, blant andre Per Hasselberg, Alfred Nyström og Agnes Kjellberg, og portrettmodelleringen ble ledet av dansken E Ch Christensen. Så langt som mulig forsøkte man å få personen som skulle bli voksfigur, til å sitte modell. Antrekkene forsøkte man også å få mest mulig like originalen ved å bruke samme skredder som hadde sydd klærne til den portretterte.

Scenografien

Lundholms möbelsnickeri i Stockholm ble flittig benyttet i arbeidet med møblene, og for å skape miljø til scenen med kongefamilien, lagde man en nøyaktig kopi av drottningens rom på slottet. Ellers brukte man sceneteknikk fra teateret for å male kulisser – utført av Carl Grabow. Detaljer ble produsert i pappmasjé og ved hjelp av tekstiler. Også belysningen og voksfigurenes innbyrdes plassering skapte dramatikk i scenene.

Beskrivelse av vokskabinettet

Svenska Panoptikon omfattet tre etasjer og en kjeller i huset i Kungsträdgårdsgatan ved Kungsträdgården. Da vokskabinettet åpnet i 1889, bestod det av i alt 12 scener med totalt ca. 70 figurer. Mange av disse scenene forble uforandret frem til Svenska Panoptikon ble stengt i 1924, andre ble forandret i takt med årene. For eksempel overtok Gustaf V farens plass da han døde. Man sørget også for at figurene som forestilte levende personer, ble eldre i takt med originalen, og at klærne fulgte gjeldende mote. Mange av scenene kretset omkring europeiske kongehus, og et annet populært tema var oppdagelsesreiser.

Nedleggingen

Flere av de store vokskabinettene i Europa la ned sin virksomhet i årene etter første verdenskrig. Det var dyrt å fremstille voksfigurer, og publikum fant andre fornøyelser. Svenska Panoptikon ble stengt 9. mars 1924, og 18. mars samme år ble det holdt en stor auksjon i vokskabinettets lokaler der figurer med kostymer ble solgt. Dyrest ble ingeniør Andrée, som gikk for 100 kroner, men ellers kunne man få en voksfigur for noen få kroner. Flere kongeligheter kom høyt i pris, selv om det mest var figurenes originalantrekk som var ettertraktet. Noen av figurene havnet senere i ulike vindusutstillinger i butikker og kafeer i Stockholm.
The Gift (2015)

Handling

Simon og Robyn er et ektepar som nettopp har flyttet til tilbake Simons hjemsted - en forstad til Los Angeles. Alt ligger til rette for at de skal få en god start på på det nye stedet, men livene deres blir snudd på hodet når en tidligere bekjent av ektemannen bringer dem flere mystiske gaver. En ubehagelig hemmelighet vedrørende Simon kommer frem i lyset etter 25 år. Robyn begynner å stille seg selv spørsmål om hvor godt hun egentlig kjenner ektemannen.
Allmenngjøring

Allmenngjøring er vedtak om at en landsomfattende tariffavtale helt eller delvis skal gjelde for alle arbeidstakere som utfører arbeid av den art som avtalen omfatter, også for uorganiserte og utenlandske arbeidstakere. Allmenngjøring er hjemlet i lov av 4. juni 1993 nr. 58 om allmenngjøring av tariffavtaler m.v. og vedtas av Tariffnemnda etter krav fra en fagforening eller arbeidsgiverforening.
Formålet med allmenngjøring er å hindre at arbeidstakere utfører arbeid på vilkår som er påviselig dårligere enn hva som er fastsatt i landsomfattende tariffavtaler for vedkommende fag eller bransje, eller det som ellers er normalt for vedkommende sted og yrke.
For at allmenngjøring skal bli gjennomført, må det kunne dokumenteres at utenlandske arbeidstakere har – eller kommer til å få – dårligere lønn eller arbeidsforhold enn sine norske kolleger. Per 2015 er åtte bransjeområder allmenngjort: bygg, skips- og verftsindustri, jordbruk og gartneri, renhold, fiskeindustri, elektrofagene (unntatt offshore), godstransport på vei og turbussjåfører.
Lyksalig pinsefest

Lyksalig pinsefest er en roman av Peter Wessel Zapffe.
Romanen skildrer brannen i Grue kirke 26. mai 1822, som brøt ut under høymessen 1. pinsedag og krevde 116 menneskeliv – de fleste kvinner og barn.
Beretningen er ført i pennen av en mann av i dag, som jevnlig møtes med fire venner for å diskutere filosofiske og religiøse problemer. To av dem er teologer – Christian er konservativ og ortodoks, mens Frederik er liberal og mer søkende. Jørgen og Henrik er ateister, mens jeg-personen, som tar referat fra møtene og i boka kaller seg «sekretæren», er en tviler.
Det er Jørgen som lanserer brannen i Grue kirke som tema, og som på første møte redegjør for sjølve hendelsesforløpet ved å referere øyenvitneskildringer og forhørsprotokoller. Her benytter forfatteren en blanding av fiktive øyenvitner og historiske dokumenter. Jørgen vil dessuten levendegjøre hendelsen for de andre ved å ta dem med på en tenkt tilstedeværelse inne i kirka under brannen, og vi følger de redningsløst fortapte fra sekund til sekund like inn i døden.
I neste møte refererer Jørgen samtidas og den nære ettertidas kommentar til og forklaring av katastrofen. Teologer og kristne så på brannen som et tegn på Guds uransakelighet, og at Herren til tross for sine harde refselser vil det beste for menneskene. En slik straffedom bør få menneskene til å vende seg til Ham. Jørgen bruker hendelsen og kirkens utlegning av den som et utgangspunkt for å ta opp det paradoksale i at en gud som er allmektig og som derfor har villet denne katastrofen, samtidig sies å være kjærlighet.
Under dette og to påfølgende møter opptrer Henrik som enfant terrible som håner alle kristne sannheter og utlegninger, men som også ofte kommer med svært slående uttalelser. Christian provoseres til stadighet og truer med å reise seg og gå, noe han gjør alvor av mot slutten av romanen. Frederik sier lite, og i løpet av de fire møtene rystes han grunnleggende i sin kristne tro, og de fire gjenværende forenes i en undring over livets mening eller meningsløshet.
Jørgen er den som hele tida legger premissene for samtalene, og som forfatterens talerør trekker konklusjonene: Ikke bare bør kirken som institusjon gjøres ansvarlig for gjennom kirketukt å ha tvunget Grue menighet inn i en åpenbar brannfelle. Hele kristendommens lære om synd, soning og frelse avvises. Han slår fast at kirke og presteskap har ført folket inn i et århundrelangt bedrag som først i de senere årene har mista grepet om menneskenes tanker. I den grad de 116 døde i Grue kirke har bidratt til å sette spørsmålstegn ved kristendommens trosgrunnlag, døde de ikke forgjeves.
Romanen er skrevet i en 1800-talls dansk-norsk rettskriving, har lange sitater fra salmer, taler og dokumenter, og er illustrert med kart, plantegninger og fotografier.
Giovanni Pietro Berti

Giovanni Pietro Berti (født ca. 1590, død i 1638 i Venezia) var en italiensk komponist, organist og sanger fra barokken.
I barndomsårene sang Berti i Markuskirkens kor, senere var han ansatt som tenorsanger kirkens kapell som ble ledet av under Claudio Monteverdi. I september 1624 fikk han posten som andreorganist i Markusdomen og denne stillingen hadde han til sin død. Han ble etterfulgt av Francesco Cavalli.
Berti var en av de første komponistene som brukte begrepet cantada («kantate»). Med det mente han ikke den formen med resitativ og arier som ble vanlig 30 år senere, men en veksling mellom tekspassasjer og instrumentale ritorneller.
Berti komponerte over femti sanger, blant annet strofiske arier og en rekke nye musikkformer:  Dove sei gita fra en samling fra 1624 er kanskje det første bevarte eksempelet på en da capo-arie. Sangenes hans er viktige i kammerkantatens tidlige historie. De fleste ble utgitt i de to samlingene Cantade et arie ad una voce solo con alcune a doi (Venezia, 1624–1627).
Weerdingemennene

Weerdingemennene (ned.: Paar van Weerdinge) er to moselik fra yngre jernalder som ble funnet av torvarbeider Hilbrand Gringhuis 29. juni 1904 i Weerdingerveen ved Weerdinge i Drenthe, Nederland. Moselikene befinner seg i Drents Museum i Assen.
Weerdingemennene ble først bragt til likhuset på gravlunden i Nieuw-Weerdinge. For å transporteres dit, ble likene rullet opp og lagt i en kiste. I første omgang gikk man ut fra at likene var av en mann og en kvinne, men senere DNA-undersøkelser har vist at begge er menn, og at de ikke har samme mor. Opprinnelig ble funnet kalt ekteparet fra Weerdinge og på folkemunne ekteparet Veenstra (veen er nederlandsk for torv). Moselikene dateres til 450–30/15 f.Kr. (yngre jernalder). Det venstre moseliket skal trolig ha blitt drept av et knivstikk i brystet. Mens enkelte organer fremdeles er bevart, er de fleste ben forsvunnet, noe som skyldes syrene som fantes i myren.
Ydepiken er et annet nederlandsk moselik fra den samme perioden.
Vlada Avramov

Landslaget

Vlada Avramov spilte 2 landskamper for Serbias herrelandslag.
Glanshammar

Glanshammar er et tettsted i Örebro kommune i Örebro län i landskapet Närke i Sverige. I 2010 hadde tettstedet 727 innbyggere.
Soestdijk slott

Soestdijk slott (ned.: Paleis Soestdijk) er et slott i Baarn i provinsen Utrecht i Nederland. Slottet ligger mellom Baarn og Soest, og er et av den nederlandske kongefamiliens fire offisielle slott. Slottet ble bygd av Maurits Post i 1674, og var i seks tiår hjemmet til dronning Juliana av Nederland og hennes ektemann, prins Bernhard av Nederland, inntil de begge døde i 2004.
Hawaii Five-O

Ny versjon

En modernisert utgave oppstod på CBS i 2010. Den fikk navnet Hawaii Five-0 (tallet 0 og ikke bokstaven O som originalen).
Arendalskrakket

Arendalskrakket i oktober 1886 ble utløst av banksjef og skipsreder Axel Nicolai Herlofson, eier av Arendal Privatbank. Han underslo penger som tilhørte bankens kunder for å dekke underskudd i egen forretningsvirksomhet. Han hadde da i lengre tid drevet et bedrageri med likheter til en Ponzi-svindel.

Feilinvesteringer i seilskip?

Arendalskrakket har lenge blitt forklart med feilinvesteringer i skipsfartsnæringen. Byens redere, forsiktige og konservative, hadde satset på seilskip. Til tross for at de nye dampskipene utviklet seg raskt, og snart viste seg å være seilskutene fullstendig overlegne, hadde sørlandsrederne valgt å satse på seilskip. Da rederne omsider begynte å forstå hvilken vei utviklingen tok, hadde de mistet så mye av konkurranseevnen at de ikke hadde finansiell styrke til å investere i dampskip, og da Herlofson i Arendal ble tatt for svindelvirksomhet i 1886, utløste det et krakk i hele næringen i landsdelen fordi byens kjøpmenn og skipsredere i stor grad hadde kausjonert for hverandres lån.

Underslag i Arendals Privatbank

Forfatter Johannes G. Torstveit har skrevet bok om hendelsen og mener at årsaken var en annen. Rederienes regnskaper fra 1870 til 1885 viser årene 1870-1874 var meget innbringende, med 17% fortjeneste, 1876-1880 med 9,5% og 1881-1885 med 11%. Årsaken til krakket var etter Torstveits mening at Herlofson kontrollerte seg selv og aldri utarbeidet vedtekter for driften i Arendal Privatbank. Kun to år etter starten i 1874 var banken i realiteten konkurs, men banken ble drevet videre i ni år grunnet korrupsjon og dårlige rutiner eller mangel på rutiner. Gjelden til Herlofson, broren Oskar og Strømsbu sag var til slutt på 12 millioner kroner, tilsvarende hele formuen til Kristiansands befolkning, eller seks milliarder 2012-kroner. Axel Herlofson ble dømt til seks års straffarbeid for bedrageri, for blant annet å ha forfalsket regnskapstall og underslag av 900 000 kr fra Arendal Privatbank.

Konsekvens

Arendalskrakket førte til en rekke konkurser, og førte til arbeidsløshet i omegnskommunene. Flere banker gikk overende, bl.a. Arendal Privatbank og Arendals Sparebank. Spesielt hardt ble Barbu kommune rammet. Arendalskrakket fant sted kort tid etter at de første politiske partiene Venste og Høyre ble stiftet, og hadde etablert lokallag mange steder, også i Arendalsområdet. Krakket førte til politisk debatt, og det ble stiftet nye arbeiderforeninger med navnet Samhold. Disse foreningene tok initiativ som førte til at Arbeiderpartiet ble stiftet i 1887. Stiftelsesmøtet fant sted i Barbu kommune, rett utenfor Arendals bygrense. 
Hendelsen regnes som slutten på Arendals storhetstid og byens posisjon som Norges fremste sjøfartsby. Arbeidsledigheten gikk raskt opp til 50 %. 
Det er påstått at det tok mer enn 80 år før de økonomiske skadevirkningene etter krakket fullt ut var overvunnet.
Starkad

Starkad eller Sterkodder var en nordisk sagnperson med ufattelig styrke og en temmelig subtil rettskaffenhet. Han opptrer i en rekke sagaer, blant annet i Gautreks saga der han dreper sin fosterbror kong Vikar Haraldsson.